Joe Montana
Joseph Clifford Montana (s. 11. heinäkuuta 1956, New Eagle, Pennsylvania, Yhdysvallat) on yhdysvaltalainen amerikkalaisen jalkapallon pelaaja. Hän pelasi aktiiviurallaan San Francisco 49ersin ja Kansas City Chiefsin pelinrakentajana. Häntä pidetään yleisesti kaikkien aikojen parhaana pelinrakentajana. Hän sai lempinimen "Joe Cool" kyvystään pysyä rauhallisena tiukoissakin tilanteissa.
Joseph Lister
Joseph Lister (5. huhtikuuta 1827 – 10. helmikuuta 1912) oli englantilainen lääkäri ja antiseptiikan uranuurtaja. Hän kehitti ajatuksen steriilistä leikkaustekniikasta työskennellessään Glasgow Royal Infirmary -sairaalassa. Hän otti käyttöön karbolihapon eli fenolin kirurgisten välineiden steriloinnissa ja haavojen puhdistamisessa. Hän työskenteli Glasgow’n yliopistolla.